[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 16.10.2008

KOM(2008) 605 endelig

2006/0143 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS FORORDNING om en fælles godkendelsesprocedure for fødevaretilsætningsstoffer, fødevareenzymer og fødevarearomaer

ÆNDRING AF KOMMISSIONENS FORSLAGi henhold til EF-traktatens artikel 250, stk. 2

2006/0143 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS FORORDNING om en fælles godkendelsesprocedure for fødevaretilsætningsstoffer, fødevareenzymer og fødevarearomaer

1. Indledning

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, som Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets ændringsforslag.

2. Baggrund

Forslag sendt til Europa-Parlamentet og Rådet (dokument KOM(2006) 0423 endelig - 2006/0143 (COD)): | 28. juli 2006 |

Udtalelse afgivet af Det Europæiske Økonomiske og Sociale Udvalg: | 25. april 2007 |

Udtalelse afgivet under Europa-Parlamentets førstebehandling: | 10. juli 2007 |

Ændret forslag fremsendt: Politisk enighed i Rådet: | 24. oktober 2007 17. december 2007 |

Fælles holdning vedtaget: | 10. marts 2008 |

Udtalelse afgivet under Europa-Parlamentets andenbehandling: | 8. juli 2008 |

3. formålet med forslaget

Som led i indsatsen for at forbedre fællesskabslovgivningen ud fra begrebet "fra jord til bord" annoncerede Kommissionen i hvidbogen om fødevaresikkerhed, at den ville opdatere og komplettere den gældende fællesskabslovgivning om fødevaretilsætningsstoffer og -aromaer samt fastsætte bestemmelser specifikt om fødevareenzymer.

Dette forslag tager sigte på at sikre, at det indre marked fungerer tilfredsstillende, og samtidig sikre et højt niveau for beskyttelse af menneskers sundhed for så vidt angår fødevaretilsætningsstoffer, fødevareenzymer og fødevarearomaer.

I det øjemed skal der i henhold til forslaget fastsættes en godkendelsesprocedure, der er fælles, centraliseret, effektiv og gennemsigtig, og som er baseret på risikovurdering, der foretages af Den Europæiske Fødevaresikkerhedsautoritet (EFSA), og risikostyring, der fastlægges af Kommissionen ved forskriftsproceduren i en komité. Ifølge forslaget skal Kommissionen på grundlag af EFSA's videnskabelige vurderinger opstille, vedligeholde og opdatere en fællesskabsliste for hver af de pågældende kategorier af stoffer. Når et stof optages på en af listerne, betyder det, at alle virksomheder i Fællesskabet generelt har lov til at anvende det.

4. Kommissionens udtalelse om Europa-Parlamentets ændringsforslag

I forbindelse med andenbehandlingen vedtog Europa-Parlamentet en konsolideret tekst, som indeholder en række ændringer i forhold til den fælles holdning. Teksten er resultatet af drøftelser mellem Rådet, Europa-Parlamentet og Kommissionen. Ændringsforslagene er hovedsagelig af teknisk art og ligger generelt på linje med det oprindelige forslag og styrker de centrale principper i det, navnlig med hensyn til procedurens gennemsigtighed og miljøaspekterne i fødevarelovgivningen. Det vigtigste ændringsforslag indsætter en ny betragtning, der præciserer, at der vil kunne indføres undtagelser fra den fælles godkendelsesprocedure i sektorrelaterede forskrifter, så der på visse betingelser kan gives en præferencemæssig godkendelse. Et andet ændringsforslag forlænger EFSA's frist til at foretage en vurdering af et stofs sikkerhed fra 6 til 9 måneder.

Kommissionen kan acceptere alle de ændringsforslag, Europa-Parlamentet har vedtaget. Resultatet af Europa-Parlamentets andenbehandling er meget tilfredsstillende.

5. Konklusion

I henhold til EF-traktatens artikel 250, stk. 2, ændrer Kommissionen sit forslag som ovenfor angivet.